Malayalam Subtitles are best viewed in Media Player Classic & KM PLAYER
Subtitles മലയാള പരിഭാഷ ചെയ്തത് M-Sone www.facebook.com/groups/MSONEsubs
പരിഭാഷ: ഉമ്മര്‍ ടി. കെ , വൈശാഖന്‍ തമ്പി Translation: Ummer T K, Vaishakhan Thambi
സ്പെയിന്‍, 1944
ആഭ്യന്തര യുദ്ധം അവസാനിച്ചിരിക്കുന്നു.
മലകള്‍ക്കുളില്‍ മറഞ്ഞിരുന്ന്,
ആയുധധാരികളായ ആളുകള്‍ ഇപ്പൊഴും യുദ്ധം ചെയ്യുന്നു ഒരു പുതിയ ഫാസിസ്റ്റ് അട്ടിമറി
വിമതരെ ചെറുക്കുവാനായി പട്ടാള പോസ്റ്റുകള്‍ സ്ഥാപിക്കപ്പെട്ടിരിക്കുന്നു.
വളരെ കാലം മുന്പ്...,
കള്ളങ്ങളും വേദനകളും ഇല്ലാത്ത, ഭൌമാന്തരലോകത്ത്,
ഒരു രാജകുമാരി ജീവിച്ചിരുന്നു അവള്‍ മനുഷ്യലോകത്തെ കുറിച്ച് സ്വപ്നം കണ്ടു...
നീലാകാശത്തെ സ്വപ്നം കണ്ടു... ഇളം കാറ്റിനെയും വെയിലൊളിയെയും സ്വപ്നം കണ്ടു...
ഒരു ദിവസം,
കാവല്‍ക്കാരെ പറ്റിച്ച്, രാജകുമാരി രക്ഷപ്പെട്ടു.
പുറത്തെത്തിയപ്പോഴേക്കും...
ജ്വലിക്കുന്ന സൂര്യന്‍ അവളുടെ കാഴ്ചയെ മറച്ചു, അവളുടെ ഓര്‍മയെയും മായ്ച്ചുകളഞ്ഞു.
താന്‍ ആരാണെന്ന് അവള്‍ മറന്നു എവിടെ നിന്നു വന്നു എന്നും മറന്നു.
അവളുടെ ശരീരം തണുപ്പും, രോഗവും, വേദനയും അറിഞ്ഞു. ഒടുവില്‍... അവള്‍ മരിച്ചു
പക്ഷേ, അവളുടെ അച്ഛനായ രാജാവിന്,
അവളുടെ ആത്മാവു മടങ്ങിവരും എന്നറിയാമായിരുന്നു,
ഒരുപക്ഷേ മറ്റൊരു ശരീരത്തില്‍,
മറ്റൊരു സ്ഥലത്ത്, മറ്റൊരു സമയത്ത്...
അദ്ദേഹം അവള്‍ക്കായി കാത്തിരുന്നു, അവസാനശ്വാസം വലിക്കും വരെ,
ലോകം കറക്കം നിര്‍ത്തും വരെ...
എന്തിനാ നീ ഇത്രയും പുസ്തകങ്ങള്‍ കൊണ്ടുവന്നത് ഒഫീലിയ?
നമ്മള്‍ പുറത്തേക്കാണ് പോകുന്നത്, ഗ്രാമത്തിലേക്ക്.
ദേവതയുടെ കഥകള്‍?
ഇത്തരം അസംബന്ധ കഥകളൊക്കെ വായിക്കാനുള്ള പ്രായം കഴിഞ്ഞു നിനക്ക്.
കാറൊന്ന്‍ നിര്‍ത്താന്‍ പറയൂ.
ഒഫീലിയ, നില്‍ക്ക്
നിന്‍റെ കുഞ്ഞനിയന് സുഖമില്ല.
മാഡം, എന്തെങ്കിലും പ്രശ്നമുണ്ടോ?
ഒഫീലിയ?
ഒഫീലിയ, ഇവിടെ വന്നേ.
-ഞാനൊരു വനദേവതയെ കണ്ടു. -നിന്‍റെ ചെരുപ്പിലേക്ക് നോക്കിയേ!
നമുക്ക് പോകാം.
നമ്മള്‍ മില്ലില്‍ എത്തുമ്പോ, പുറത്തുവന്നു ക്യാപ്റ്റനെ കാണണം.
അദേഹത്തെ നീ അച്ഛാ എന്നുവേണം വിളിക്കാന്‍.
അദ്ദേഹം നമ്മളോട് എത്ര നന്‍മകളാ ചെയ്തത് എന്നു നിനക്കറിയില്ല
അതൊരു വാക്ക് മാത്രമാണു ഒഫീലിയ... വെറും ഒരു വാക്ക്...
അവര്‍ വരുന്നുണ്ട് ക്യാപ്റ്റന്‍
15 മിനിറ്റ് വൈകി.
കാര്‍മന്‍.
സ്വാഗതം.
അതിന്റെ ആവശ്യമില്ല. എനിക്കു നന്നായി നടക്കാന്‍ പറ്റുന്നുണ്ട്.
ഫെറെരോ ഡോക്ടര്‍ പറയുന്നത് നിങ്ങള്‍ ബുദ്ധിമുട്ടാന്‍ പാടില്ല എന്നാണ്.
വേണ്ട.
വരൂ. എനിക്കു വേണ്ടി അത് ചെയ്യൂ.
നന്ദി.
ഒഫീലിയ, ഇറങ്ങി വാ.
ക്യാപ്റ്റനോട് നമസ്കാരം പറയ്.
ഒഫീലിയ.
മറ്റെ കൈ ഒഫീലിയ.
മേഴ്സിഡെ!
-ലഗേജ് കൊണ്ടുവരൂ. -സര്‍.
ഇതൊരു കോട്ടയാണ്
വെറുതെ ഒരു കൂട്ടം പഴഞ്ചന്‍ പാറകള്‍ വളരെ കാലമായി ഇവിടെ ഉണ്ട്.
ഈ മില്ല് പോലും ഉണ്ടാകും മുന്പ്.
അങ്ങോട്ട് പോകാതിരിക്കുന്നതാണ് നല്ലത്. വഴി തെറ്റാന്‍ സാധ്യതയുണ്ട്.
നന്ദി.
ഇതെല്ലാം നീ വായിച്ചുകഴിഞ്ഞോ?
മേഴ്സിഡെ!
ക്യാപ്റ്റന്‍ വിളിക്കുന്നു.
നിന്‍റെ അച്ഛന് നിന്നെ കാണണം എന്ന്.
അയാള്‍ എന്‍റെ അച്ഛനല്ല.
ക്യാപ്റ്റന്‍ അല്ല എന്‍റെ അച്ഛന്‍.
എന്‍റെ അച്ഛന്‍ ഒരു തയ്യല്‍ക്കാരനായിരുന്നു. അദ്ദേഹം യുദ്ധത്തില്‍ മരിച്ചുപോയി.
ഇയാള്‍ എന്‍റെ അച്ഛനല്ല.
മോളത് ഒരിക്കല്‍ വ്യക്തമായി തന്നെ പറഞ്ഞുകഴിഞ്ഞു. നമുക്ക് പോകാമോ?
നിങ്ങള്‍ എന്റെ അമ്മയെ കണ്ടില്ലേ?
സുന്ദരിയല്ലേ എന്റെ അമ്മ? -അതേ.
എന്റെ അമ്മയുടെ വയറ്റില്‍ ഒരു കുഞ്ഞുണ്ട്. നിങ്ങള്‍ കണ്ടില്ലേ?
ഗറില്ലകള്‍ കാട്ടില്‍ തന്നെ കൂടിയിട്ടുണ്ട്
കാരണം അവിടെയാവുമ്പോള്‍ അവരെ തിരഞ്ഞു കണ്ടുപിടിക്കാന്‍ ബുദ്ധിമുട്ടാണ്.
അവര്‍ക്ക് ഈ പ്രദേശം നന്നായി അറിയാം, നമ്മളെക്കാള്‍ നന്നായിട്ട്.
കാട്ടിലേക്കുള്ള എല്ലാ വഴികളും നമ്മള്‍ അടയ്ക്കും
ആഹാരം, മരുന്ന് എല്ലാം നമ്മള്‍ സൂക്ഷിയ്ക്കും, ഇവിടെ തന്നെ.
അവരെ കീഴടങ്ങാന്‍ നമ്മള്‍ നിര്‍ബന്ധിതരാക്കും, അവര്‍ക്ക് നമ്മുടെ അടുത്തേക്ക് വരേണ്ടിവരും.
ഇവിടെ മൂന്നു പുതിയ കമാന്‍റ് പോസ്റ്റുകള്‍ സ്ഥാപിക്കും.
ഇവിടെ, ഇവിടെ പിന്നെ ഇവിടെ.
മേഴ്സിഡെസ്.
-ഫേരെരോ ഡോക്ടറോട് ഇവിടെ വരാന്‍ പറയൂ. -ശരി സര്‍.
ഇത് നിങ്ങളെ രാത്രി മുഴുവന്‍ ഉറങ്ങാന്‍ സഹായിക്കും.
ഉറങ്ങുന്നതിന് തൊട്ടുമുന്‍പ് വെറും രണ്ടു തുള്ളി.
രണ്ടു തുള്ളി മാത്രം.
വെരി ഗുഡ്
അത് മൊത്തം. ഗുഡ്.
രാത്രിയോ പകലോ, എന്തെങ്കിലും ആവശ്യം വന്നാല്‍ എന്നെ വിളിക്കാന്‍ മടിക്കണ്ട.
നിങ്ങളോ നിങ്ങളുടെ നഴ്സോ.
ഗുഡ് നൈറ്റ്.
വാതില്‍ അടച്ചിട്ടു ലൈറ്റ് അണയ്ക്ക് മോളെ.
നിങ്ങള്‍ ഞങ്ങളെ സഹായിച്ചേ പറ്റൂ. ഞങ്ങളോടൊപ്പം വന്നു അദേഹത്തെ കാണണം.
മുറിവ് വഷളാവുകയാണ്. കാലും തീരെ സുഖമില്ല.
ഇത് മാത്രമാണു എനിക്കാകെ കിട്ടിയതു.
എന്നോട് ക്ഷമിക്കണം.
ക്യാപ്റ്റന്‍, വിദല്‍ ഓഫീസില്‍ അങ്ങേയ്ക്കായി കാത്തുനില്‍ക്കുന്നു.
ഒഫീലിയാ ഇവിടെ വാ.
ദൈവമേ! നിന്റെ കാല്. അവ മരവിച്ചിരിക്കുന്നു!
പേടിയുണ്ടോ?
ഒരല്പം.
എന്താ ആ ശബ്ദം?
ഓ, ഒന്നുമില്ല. അത് വെറും കാറ്റ്.
നിങ്ങളുടെ നഗരത്തിലെ പോലല്ല ഇവിടത്തെ രാത്രികള്‍.
അവിടെ നിങ്ങള്‍ കാറുകളുടെയും ട്രാം വണ്ടികളുടെയും ശബ്ദം കേള്‍ക്കും.
ഇവിടത്തെ വീടുകള്‍ പഴയതാണ്.
അവ കിറുകിരാ ശബ്ദം ഉണ്ടാക്കും.
എന്തോ സംസാരിക്കുന്നത്പോലെ.
നാളെ ഞാന്‍ നിനക്ക് ഒരു സര്‍പ്രൈസ് തരാന്‍ പോകയാണ്.
-സര്‍പ്രൈസ്? -അതേ.
-പുസ്തകമാണോ? -അല്ല. അതിനെക്കാളൊക്കെ നല്ല ഒന്ന്.
നിങ്ങളെന്തിനാ വിവാഹം കഴിച്ചത്?
ഞാന്‍ വളരെക്കാലമായി ഒറ്റയ്ക്കാണ്.
ഞാന്‍ അമ്മയുടെ കൂടെയുണ്ടല്ലോ. അമ്മ ഒറ്റയ്ക്കായിരുന്നില്ല.
അമ്മ ഒരിയ്ക്കലും ഒറ്റയ്ക്കായിരുന്നില്ല.
നീ വലുതാവുമ്പോള്‍ നിനക്ക് മനസിലാവും. എനിക്കും അതത്ര എളുപ്പമായിരുന്നില്ല.
നിന്റെ അനിയന്‍ വീണ്ടും തുടങ്ങി-
നീ അവനൊരു കഥ പറഞ്ഞുകൊടുക്കൂ.
അതവനെ ശാന്തനാക്കും.
അനിയന്‍ കുട്ടാ, അനിയന്‍ കുട്ടാ...
വളരെ വര്‍ഷങ്ങള്‍ക്ക് മുന്പ്,
അങ്ങ് ദൂരെ ഒരു സ്ഥലത്ത്,
കനത്ത കരിങ്കല്ലുകള്‍ കൊണ്ടുള്ള ഒരു പര്‍വതം ഉണ്ടായിരുന്നു.
സൂര്യന്‍ അസ്തമിക്കുമ്പോള്‍,
ആ മലയുടെ മുകളില്‍,
എല്ലാ രാത്രിയിലും ഒരു മാജിക് റോസാപ്പൂവ് വിരിയുമായിരുന്നു അത് പറിക്കുന്നവര്‍ക്ക് ഒരിയ്ക്കലും മരണം ഉണ്ടാവില്ല.
പക്ഷേ ആരും അതിന്റെ അടുത്ത് പോകാന്‍ ധൈര്യപ്പെട്ടില്ല
കാരണം, അതിന്റെ മുള്ളുകള്‍ മൊത്തം വിഷമായിരുന്നു.
ആളുകള്‍ അങ്ങോട്ടും ഇങ്ങോട്ടും മരണഭയത്തെ കുറിച്ച് സംസാരിച്ചു,
വേദനയെക്കുറിച്ച് സംസാരിച്ചു, പക്ഷേ ഒരിയ്ക്കലും മരണമില്ലാത്ത ജീവിതത്തെ കുറിച്ച് സംസാരിച്ചില്ല.
എല്ലാ ദിവസവും, ആ വരം ആര്‍ക്കും നല്കാന്‍ കഴിയാതെ ആ പൂവ് വാടി വീണു.
ആ തണുത്ത് ഇരുണ്ട മലയുടെ മുകളില്‍ ഒറ്റപ്പെട്ട്, മറക്കപ്പെട്ട്,
സമയാവസാനം വരെ, ഒറ്റയ്ക്ക്.
അകത്തുവരൂ
-ഇപ്പോ എങ്ങനുണ്ട് അവര്‍ക്ക്? -വളരെ ദുര്‍ബലയാണ്
അവര്‍ക്ക് ആവശ്യമുള്ള അത്രയും വിശ്രമിച്ചോട്ടെ
ഞാനിവിടെ താഴെ കിടന്നോളാം
-എന്റെ മകനോ? -എന്താ?
ക്യാപ്റ്റന്‍
.എന്റെ മകന്‍ എങ്ങനെയിരിക്കുന്നു?
തല്‍ക്കാലം പേടിക്കാന്‍ ഒന്നുമില്ല
വെരി ഗുഡ്
ക്യാപ്റ്റന്‍, ഈ ഒരു അവസ്ഥയില്‍ നിങ്ങളുടെ ഭാര്യ ഇത്രയും യാത്ര ചെയ്യാന്‍ പാടില്ലായിരുന്നു
-ഇതാണോ നിങ്ങളുടെ അഭിപ്രായം? -എന്റെ പ്രൊഫഷണല്‍ അഭിപ്രായമാണ് സര്‍.
ഒരു അച്ഛന്‍ എവിടെയാണോ അവിടെയാണ് മകന്‍ ജനിക്കേണ്ടത്
അത്രേയുള്ളൂ
ഒരു കാര്യം കൂടി ക്യാപ്റ്റന്‍
താങ്കള്‍ക്ക് ജനിക്കാന്‍ പോകുന്നത് ആണ്‍കുഞ്ഞാണ് എന്ന്‍ എങ്ങനെയാണ് ഉറപ്പിച്ചത്?
ഡോണ്ട് ഫക്ക് വിദ് മീ
എട്ട് മണിയോടടുപ്പിച്ച് വടക്ക്പടിഞ്ഞാറന്‍ ഭാഗങ്ങളില്‍ ചില ചലനങ്ങള്‍ ഞങ്ങള്‍ അറിഞ്ഞു.
വെടിയൊച്ച
സാര്‍ജന്‍റ് ബയോന ആ പ്രദേശം തെരഞ്ഞുപോയി, സംശയാസ്പദമായി ഒരാളെ പിടികൂടിയിട്ടുണ്ട്.
മറ്റേത് ഇയാളുടെ മകനാണ്, ഇവിടെ ടൌണിലാണ് താമസിക്കുന്നത്.
ക്യാപ്റ്റന്‍, എന്റെ അച്ഛന്‍ ഒരു സത്യസന്ധനായ മനുഷ്യനാണ്.
അത് ഞാന്‍ തീരുമാനിച്ചോളാം. ആ തൊപ്പി തലയില്‍ നിന്നെടുക്കെടാ.
ഈ തോക്ക് ഇയാളുടെ കൈയില്‍ നിന്നും കിട്ടിയതാ സര്‍. ഇതില്‍ നിന്നും വെടിവെച്ചിട്ടുണ്ട്.
എന്റെ അച്ഛന്‍ മുയലുകളെ വേട്ടയാടുകയായിരുന്നു ക്യാപ്റ്റന്‍.
നീ മിണ്ടരുത്
''ദൈവമില്ല, രാജ്യമില്ല, യജമാനനില്ല" അല്ലേ?
-താങ്കള്‍ക്ക് ഇഷ്ടമുള്ളപ്പോലെയോ? -വിപ്ലവ പ്രചരണം, ക്യാപ്റ്റന്‍
അത് പ്രചരണമൊന്നും അല്ല സര്‍.
അതൊരു പഴയ പഞ്ചാംഗമാണ് ക്യാപ്റ്റന്‍.
ഞങ്ങള്‍ വെറും കര്‍ഷകരാണ്.
ഓഹോ... എന്നിട്ട്...?
ഞാന്‍ മുയലുകളെ വേട്ടയാടാനാണ്. കാട്ടിലേക്ക് പോയത് ക്യാപ്റ്റന്‍.
എന്റെ മക്കള്‍ക്ക് വേണ്ടി. അവര്‍ക്ക് സുഖമില്ല.
വെറും മുയലുകള്‍! അല്ലേ?
ക്യാപ്റ്റന്‍, എന്റെ അച്ഛന്‍ അങ്ങനെ പറയുകയാണെങ്കില്‍, അതുതന്നെയായിരിക്കും സത്യം.
അവനെ ഒന്നും ചെയ്യരുത്
നിങ്ങള്‍ അവനെ കൊന്നു, നിങ്ങള്‍ അവനെ കൊന്നു!
കൊലപാതകി നായിന്റെ മോനേ!
ഇനിയെങ്കിലും ഇവറ്റകളെയൊക്കെ നേരെ പരിശോധിക്കാന്‍ പഠിക്ക് നീയൊക്കെ
എന്നിട്ടേ എന്നെ ശല്യം ചെയ്യാന്‍ വരാവൂ.
യെസ് ക്യാപ്റ്റന്‍
അമ്മേ അമ്മേ, എണീറ്റേ
അമ്മേ, ഈ മുറിയില്‍ എന്തോ ഉണ്ട്
ഹലോ.
നീ എന്നെ പിന്തുടര്‍ന്നാണോ ഇവിടെ വന്നത്?
നീ ഒരു വനദേവതയാണോ?
നോക്ക്
ഇതൊരു വനദേവതയാ.
ഞാന്‍ നിന്റെ കൂടെ വരണം എന്നാണോ?
പുറത്തേക്കോ? എവിടേയ്ക്ക്?
ഹലോ?
പ്രതിധ്വനി
ഹലോ?
അത് നിങ്ങള്‍ തന്നെ
അത് നിങ്ങള്‍ തന്നെ. നിങ്ങള്‍ തിരിച്ചുവന്നിരിക്കുന്നു
പേടിക്കണ്ടാ ഞാന്‍ യാചിക്കുകയാണ്
നോക്ക്, നോക്ക്
എന്റെ പേര് ഒഫീലിയ നീയാരാ?
ഞാനോ?
എനിക്കു ഒരുപാട് പേരുകള്‍ ഉണ്ടായിരുന്നു...
പഴയ പേരുകള്‍ കാറ്റിനും മരങ്ങള്‍ക്കും മാത്രമേ ഉച്ചരിക്കാന്‍ കഴിയുമായിരുന്നുള്ളൂ.
ഞാനാണ് പര്‍വതവും കാടും, മണ്ണും ഒക്കെ.
ഞാന്‍...
ഞാനൊരു ചെകുത്താനാണ്
രാജകുമാരി... അവിടുത്തെ വിനീത സേവകന്‍
-ഏയ്, ഞാനതിന്... -അവിടുന്നാണ് മോന രാജകുമാരി
ഭൌമാന്തരലോകത്തെ രാജാവിന്റെ മകള്‍
എന്റെ അച്ഛന്‍ ഒരു തയ്യല്‍ക്കാരനായിരുന്നു
നിങ്ങള്‍ ഒരു മനുഷ്യനില്‍ നിന്നല്ല ജനിച്ചത്
ആകാശത്തെ ചന്ദ്രനാണ് നിങ്ങളെ വഹിച്ചത്
നിങ്ങളുടെ ഇടത്തെ തോളിലേക്ക് നോക്കൂ
അത് തെളിയിക്കുന്ന ഒരടയാളം നിങ്ങള്‍ക്കവിടെ കാണാം
നിങ്ങളുടെ തിരിച്ചുവരവിനായി നിങ്ങളുടെ യഥാര്‍ത്ഥ പിതാവ് ഞങ്ങളെക്കൊണ്ട് ലോകം മുഴുവന്‍ വാതിലുകള്‍ തുറപ്പിച്ചു
ഇത്...
ഇതാണ് അക്കൂട്ടത്തില്‍ അവസാനത്തെ വാതില്‍
നിങ്ങളുടെ സത്ത നഷ്ടപ്പെട്ടിട്ടില്ല എന്ന് നിങ്ങള്‍ ഇപ്പൊഴും ചിരഞ്ജീവിയാണെന്ന്
ഞങ്ങള്‍ക്ക് ഉറപ്പുവരുത്തേണ്ടതുണ്ട്
വരുന്ന പൌര്‍ണമിയ്ക്ക് മുന്‍പ് നിങ്ങള്‍ മൂന്നു ദൌത്യങ്ങള്‍ തീര്‍ക്കണം
ഇതാണ് വഴികാട്ടിപ്പുസ്തകം.
ഒറ്റയ്ക്കിരിക്കുമ്പോള്‍ അത് തുറന്നു നോക്കണം
ഇത് നിനക്കു ഭാവി കാണിച്ചുതരും
എന്താണ് ചെയ്യേണ്ടത് എന്ന് പറഞ്ഞുതരും
എന്നാൽ ഇതിലൊന്നും കാണുന്നില്ലല്ലോ
മെർസിഡസ്, ഈ മുയലുകളെ പാകം ചെയ്യൂ രാത്രിയിലെ അത്താഴത്തിന്‌
ഇതു തീരെ പിഞ്ചാണല്ലോ.
എന്നാൽ ഒരു സ്‌ററ്യൂവിനു പറ്റിയേക്കും -ശരി, സർ.
കാപ്പി കരിഞ്ഞു പോയി. നീയൊന്നു രുചിച്ചു നോക്ക്.
എപ്പൊഴും ഇക്കാര്യത്തിൽ ഒരു ശ്രദ്ധ വേണം.
തീർച്ചയായും,സർ.
ഇത് പാകം ചെയ്യ്.
-അദ്ദേഹത്തിന് കാപ്പി ഇഷ്ടപ്പെട്ടില്ല. -അദ്ദേഹം തൃപ്തി വരാത്ത പൊങ്ങച്ചക്കാരനാണ്.
തൃപ്തി വരാത്ത പൊങ്ങച്ചക്കാരൻ!
നമുക്ക് കുറച്ച് ബീഫും ഒരു കോഴിയും കൂടി ശരിയാക്കേണ്ടി വരും.
-ആർക്കു വേണ്ടിയാ ഉദ്ദേശിച്ചത്? -ഡോക്ടറുടെ ഭാര്യയ്ക്ക്, പിന്നെ മേയറുടെയും.
നന്നായി, രണ്ടു പന്നികകളെക്കാൾ കൂടുതൽ അവറ്റ വെട്ടി വിഴുങ്ങും.
-അവറ്റ വായ പൂട്ടുകയുമില്ല. -വെള്ളത്തിനടിലായാൽ പോലും.
ഒരു നിമിഷം, ഞാനിപ്പോ തിരിച്ചു വരാം, മെർസിഡസ്,
ഒഫീലിയാ.
നിന്റെ അച്ഛൻ ഇന്നു രാത്രി ഒരു ഡിന്നർ പാർട്ടി നൽകുന്നുണ്ട്.
നോക്ക്, ഞാൻ നിനക്കു എന്താ ഉണ്ടാക്കിയേന്ന്
നിനക്കിതിഷ്ടായില്ലേ?
ഇതു പോലെ ഭംഗിയുള്ള ഒന്ന് നിന്റെ പ്രായത്തിൽ
എനിക്കൊരിക്കലും കിട്ടിയിരുന്നില്ല...
ഈ ഷൂസു കണ്ടോ!
-നിനക്കിഷ്ടമായില്ലേ? -ആയി, നല്ല ഭംഗിയുണ്ട്.
ഇപ്പൊ പൊയ്‌ക്കോ, പോയി കുളിക്ക്‌.
ഒഫീലിയാ?
വേഗം നോക്ക്. നീയാ ഡ്രസ്സിട്ടതൊന്നു കാണട്ടെ.
ക്യാപ്റ്റന്റെ മുന്നിൽ നിന്നെ സുന്ദരിയായിക്കാണിക്കണമെനിക്ക്
നിന്നെ ഒരു രാജകുമാരിയെപ്പോലെ തോന്നും..
രാജകുമാരിയോ?
ആ കോഴിയെ ശരിക്കും കഴുകിയില്ലേന്നു നോക്കിയേ.
പിന്നെ, ബീൻസിന്റെ കാര്യവും മറക്കണ്ട.
- മോളേ, നിന്നെ കാണാൻ അതിശയകരമായിരിക്കുന്നു. -ശരിക്കും സുന്ദരം. എന്തൊരു രമണീയ വസ്ത്രം!
പോ, പോയി ജോലി ചെയ്യ്, സമയം കളയാതിരിക്ക്.
തേനും കൂട്ടി അൽപം പാലു വേണോ നിനക്ക്?
പിന്നിലേക്കു മാറ്, ഡ്രസ്സിൽ പാല് ആവേണ്ട, അതും നിന്നെക്കാണാൻ അത്രയും ഭംഗിയുള്ളപ്പോൾ.
മെർസിഡസ്. നിങ്ങൾക്കു ദേവതകളിൽ വിശ്വാസമുണ്ടോ?
ഇല്ല.
ഒരു കൊച്ചു കുട്ടിയായിരുന്നപ്പൊ ഞാനും വിശ്വസിച്ചിരുന്നു.
അങ്ങനെ പലതിലും ഞാൻ വിശ്വസിച്ചിരുന്നു. ഇപ്പോൾ അതിലൊന്നും വിശ്വസിക്കുന്നില്ല.
ഇന്നലെ രാത്രി ഒരു വനദേവത എന്നെ സന്ദർശിച്ചിരുന്നു.
ശരിക്കും?
അതൊറ്റക്കായിരുന്നില്ല, അവ കുറെയെണ്ണമുണ്ടായിരുന്നു.
-കൂടെ ഒരു ചെകുത്താനുമുണ്ടായിരുന്നു. -ചെകുത്താനോ?
അവനു കുറേ വയസ്സുണ്ട്,നല്ല നീളവും, മണ്ണിന്റെ മണമാണവന്.
ചെകുത്താൻമാരെ സൂക്ഷിക്കണമെന്ന് അമ്മ എന്നോടു പറഞ്ഞിട്ടുണ്ട്.
മെഴ്‌സിഡെസ്‌!
എന്റെ കൂടെ വരൂ.
ക്യാപ്റ്റൻ, എല്ലാ സാധനങ്ങളും ഇവിടുണ്ട്.
ധാന്യപ്പൊടി,ഉപ്പ്,എണ്ണ, മരുന്ന്,
ഒലീവ്, ഉണക്കിയ പന്നിറച്ചി.
ഇതാ-ഇത് അസ്സലു പുകയില.
ഇതാ റേഷൻ കാർഡുകളും.
-ഈ വസ്തുവിവരങ്ങൾ ഒന്ന് ഒത്തു നോക്കൂ. -ശരി,ശരി.
മെഴ്‌സിഡെസ്.
-ഇതാ താക്കോൽ. -യെസ്, സർ.
-ഇതിന്റെ വേറെ താക്കോലില്ലല്ലോ? -ഒരേയൊരെണ്ണം.
ഇനി മുതൽ ഞാനിത് സൂക്ഷിക്കാം.
ക്യാപ്റ്റൻ.
ക്യാപ്റ്റൻ, ഒരു പക്ഷേ, ഒന്നുമുണ്ടാവില്ല.
അതവരു തന്നെ.
''പണ്ട് പണ്ട് കാടുകൾക്ക് ചെറുപ്പമായിരുന്ന കാലത്ത്
മാന്ത്രികവും അൽഭുതകരവുമായ ജീവികൾക്ക് അത് വീടായിരുന്നു.''
''ഒന്നു മറ്റൊന്നിനെ സംരക്ഷിച്ചു കൊണ്ട്,
ആ കുന്നിൻ മുകളിലെ മില്ലിനരികിലുള്ള ഭീമാകാരമായ അത്തിമരത്തിന്റെ തണലിൽ
അവ ശാന്തമായി മയങ്ങി.''
''എന്നാലിപ്പോളാമരം ഉണങ്ങിക്കൊണ്ടിരിക്കുകയാണ്
അതിന്റെ ശാഖകൾ ഉണങ്ങി, തടി പഴക്കം കൊണ്ട് ചുളുങ്ങി.
രാക്ഷസ രൂപിയായ ഒരു തവള അതിന്റെ വേരിൽ കുടിപാർത്ത്
അതിന്റെ വളർച്ച തടസ്സപ്പെടുത്തുകയാണ്.
ഈ ഈ മൂന്നു മാന്ത്രികക്കല്ലുകൾ ആ വിഷത്തവളയുടെ വായിലിലിട്ട്,
അതിന്റെ വയറ്റിനുള്ളിൽ നിന്നും ആ മാന്ത്രികത്താക്കാൽ വീണ്ടെടുക്കണം.
അതിനു ശേഷം മാത്രമേ ആ അത്തിമരം വീണ്ടും പുഷ്പിക്കുകയുള്ളു.''
ഏകദേശം ഇരുപതു മിനുട്ടിനു മുമ്പ്‌ അവരിവിടെ ഉണ്ടായിരുന്നു.
അവർ തിടുക്കപ്പെട്ടാണ് സ്ഥലം വിട്ടത്.
കൂടിയാൽ, ഒരു ഡസൻ പേർ.
ആന്റിബയോട്ടിക്‌സ്.
നാശം, അവർ ഈ ലോട്ടറിടിക്കറ്റു മറന്നു വെച്ചു.
അവരിവിടെത്തന്നെയുണ്ട്.
ആ നായിന്റെ മക്കൾ ഇവിടെയുണ്ട്.
അവരു നമ്മളെ ശ്രദ്ധിക്കുന്നുണ്ട്.
ഹേയ്!
നിങ്ങളിതിവിടെ മറന്നു വെച്ചു!
നിങ്ങളുടെ ലോട്ടറി ടിക്കറ്റ്!
എന്താ തിരിച്ചു വന്ന് ഇതെടുക്കാത്തത്?
ഇന്ന് നിങ്ങളുടെ ഭാഗ്യദിനമല്ലെന്ന് ആരു കണ്ടു!
ഹലോ. ഞാനാണ് മോന രാജകുമാരി
ഞാൻ നിന്നെ ഭയപ്പെടുകയില്ല.
നിനക്ക് നാണമില്ലേ ഈ വണ്ടുകളെയും തിന്ന്
തടിച്ചു കൊഴുത്ത്...
ഇതിനടിയിൽ കഴിയാൻ? അതും ഈ മരം മരിച്ചു കൊണ്ടിരിക്കുമ്പോൾ?
അവളുടെ മുറിയിൽ നോക്കിയോ? അടുക്കളയിലോ?
നോക്കി, മാഡം.
നിങ്ങൾ പൂന്തോട്ടത്തിൽ നോക്കിയോ?
-കളപ്പുരയിലോ? -നോക്കി, മാഡം.
എവിടെപ്പോയി ആ കുട്ടി?
ഈ വഴിക്ക്, പ്ലീസ്.
നിങ്ങളെ എന്റെ ഭാര്യയ്ക്കു പരിചയപ്പെടുത്താൻ എന്നെ അനുവദിച്ചാലും, കാർമൻ.
-സുന്ദരിയായിട്ടുണ്ട്. -കണ്ടതിൽ വളരെ സന്തോഷം.
ഇതാ ഇനി മുതൽ ഒരു കുടുംബത്തിന്, ഒരു റേഷൻ കാർഡ്.
ഒന്നു ശ്രദ്ധിക്കൂ.
-ഒന്നോ? -ഒന്നേയൊന്ന്.
ക്യാപ്റ്റൻ, ഇത് മതിയാകുമെന്ന് എനിക്കു തോന്നുന്നില്ല.
ആളുകൾ കരുതലുള്ളവരാണെങ്കിൽ, ഇത് ധാരാളം മതിയാകും.
കുന്നിൻമുകളിലെ ഒളിപ്പോരാളികൾക്കു ഭക്ഷണംഎത്തിക്കാൻ നാമൊരുത്തനെയും അനുവദിച്ചു കൂടാ.
അവർക്കു അടിപതറിയിട്ടുണ്ട്, ഒരുത്തനു മുറിവേറ്റിട്ടുമുണ്ട്.
ക്ഷമിക്കണം ക്യാപ്റ്റൻ, അങ്ങേയ്‌ക്കെന്താണിത്ര ഉറപ്പ്?
മിക്കവാറും നമുക്കവരെ പിടികിട്ടി.. നമ്മളിത് കണ്ടെടുത്തു.
ആന്റിബയോട്ടിക്‌സ്.
ദൈവം നേരത്തേ തന്നെ അവരുടെ ആത്മാവിനെ രക്ഷിച്ചിട്ടുണ്ട്.
അവരുടെ ശരീരത്തിന് എന്തു സംഭവിച്ചു എന്നത് അവനൊരു പ്രശ്‌നമേയല്ല
എന്നിരുന്നാലും നമുക്ക് പരസ്പരം സഹായിക്കണം, ക്യാപ്റ്റൻ.
എല്ലാവരുമിവിടെ എത്തിയത് ഇഷ്ടപ്രകാരമല്ലെന്ന് നമുക്കറിയാം.
അക്കാര്യത്തിൽ നിങ്ങൾക്കു തെറ്റി.
ഞാനിവിടം തിരഞ്ഞെടുത്തത് എന്റെ മകൻ ജനിക്കേണ്ടത് പുതിയ ശുദ്ധമായ സ്‌പെയിനിലാവണം എന്നതിനാലാണ്.
കാരണം ഈ ആളുകൾ തെറ്റായ വിശ്വാസമാണ് വെച്ചു പുലർതതുന്നത്
അതായത് എല്ലാവരും തുല്യമാണെന്ന്.
എന്നാൽ വത്യാസം വളരെ വലുതാണ്.:
യുദ്ധം കഴിഞ്ഞു, അതിൽ നാം ജയിച്ചു.
ഈ ഓരോ പുഴുക്കളെയെല്ലാം കൊന്ന് ഇവടമെല്ലാം ശരിയാക്കിയെടുക്കാൻ
എല്ലാത്തിനെയും കൊല്ലണമെങ്കിൽ കൊല്ലണം, അത്രതന്നെ.
നാമെല്ലാം ഇവിടെ ചേർന്നത് ഇഷ്ടപ്രകാരമാണ്.
ഇഷ്ടപ്രകാരം!
കാപ്പി എടുത്തു വെക്ക്. ഞാൻ കുറച്ചുകൂടി വിറകു കൊണ്ടുവരട്ടെ.
ഞങ്ങളിതു ശ്രദ്ധിച്ചോളാം.
ഒഫീലിയാ!
എങ്ങിനെയാ നിങ്ങളും ക്യാപ്റ്റനും കണ്ടുമുട്ടിയത്?
ഒഫീലിയയുടെ അച്ഛനായിരുന്നു ക്യാപ്‌ററന്റെ യൂണിഫോമുകൾ തയ്ച്ചിരുന്നത്.
ഓ! അതുശരി...
അദ്ദേഹത്തിന്റെ മരണ ശേഷം ഞാൻ അവിടെ ജോലി ചെയ്യാൻ തുടങ്ങി.
ഏതാണ്ടൊരു വർഷം മുമ്പ്,
ഞാനും ക്യാപ്‌ററനും കണ്ടുമുട്ടി.
കൗതുകം തന്നെ,അല്ലേ?
ഞാനുദ്ദേശിച്ചത്, വീണ്ടും കണ്ടുമുട്ടിയതാണ്?
അതെയതെ! വളരെ കൗതുകകരം.
എന്റെ ഭാര്യയോട് ദയവായി ക്ഷമിക്കൂ, അവൾ ലോകം അധികം കണ്ടിട്ടില്ല.
ഇത്തരം പൈങ്കിളിക്കഥകൾ മറ്റുള്ളവർക്കു രസിക്കുമെന്നാണ് അവൾ വിചാരിക്കുന്നത്‌
ഞങ്ങൾക്കറിയാം.
എക്‌സ്‌ക്യൂസ് മി മാഡം, ഒഫീലിയ ഇവിടെയുണ്ട്.
എക്‌സ്‌ക്യൂസ് മി
താങ്കളുടെ അച്ഛനുമായി എനിക്കു പരിചയമുള്ള കാര്യം ഞാൻ പറഞ്ഞിട്ടുണ്ട്, ക്യാപ്റ്റൻ?
ഇല്ല, എനിക്കോർമ്മയില്ല.
മൊറോക്കോയിൽ വെച്ച്.
ചെറിയ പരിചയമേയുള്ളു, എങ്കിലും വലിയ മതിപ്പാണ് അദ്ദേഹം സൃഷ്ടിച്ചത്.
ശരിക്കും ഒരു പട്ടാളക്കാരൻ.
അദ്ദേഹത്തിന്റെ ബറ്റാലിയനിലുള്ളവർ പറഞ്ഞു കേട്ടിട്ടുണ്ട്,താൻ മരിച്ച കൃത്യമായ
സമയം അയാളുടെ മകൻ അറിയാൻ വേണ്ടി,
ജനറൽ വിദാൽ മരിക്കും നേരത്ത് തന്റെ വാച്ച് പാറയിലടിച്ചു നിശ്ചലമാക്കിയെന്ന്.
ഒരു ധീരന്റെ മരണംഎങ്ങിനെയെന്ന് അദ്ദേഹത്തിനറിയാമായിരുന്നു.
അസംബന്ധം. അദ്ദേഹത്തിനൊരു വാച്ച് ഉണ്ടായിരുന്നില്ല.
എന്നെ വേദനിപ്പിക്കാൻ നീ എന്താ ചെയ്തത്?
കുളി കഴിഞ്ഞ്, അത്താഴം കഴിക്കാതെ കിടന്നുറങ്ങിക്കോ.
നീ ശ്രദ്ധിക്കുന്നുണ്ടോ?
ചിലപ്പോൾ എനിക്കു തോന്നും നീയൊരിക്കലും പെരുമാറാൻ പഠിക്കില്ലെന്ന് ‌
നീയൊരിക്കലും പെരുമാറാൻ പഠിക്കില്ലെന്ന്. ‌
നീ മാത്രമല്ല, നിന്റെ അച്ഛനും.
ക്യാപ്റ്റനെയാണോ ഉദ്ദേശിച്ചത്?
എന്നെക്കാൾ കൂടുതൽ അദ്ദേഹത്തെ.
എനിക്കാ താക്കോലു കിട്ടി.
എന്നെ കോട്ടയിലേക്കു കൊണ്ടു പോകൂ.
ഹലോ.
ഞാനാ താക്കോലു പുറത്തെടുത്തു.
അതു ഞാനാണ്, ആ പെൺകുട്ടി അങ്ങും.
ആ ആൺകുട്ടിയോ?
അങ്ങനെ... അങ്ങാ താക്കോൽ വീണ്ടെടുത്തു.
എനിക്കു സന്തോഷമായി.
തുടക്കം മുതലേ അവൾക്കു അങ്ങയെ വളരെ വിശ്വാസമായിരുന്നു.
അങ്ങയുടെ വിജയത്തിൽ അവൾക്കു വളരെ സന്തോഷം.
താക്കോലു സൂക്ഷിച്ചോളൂ.
അങ്ങേക്കതുടനെ ആവശ്യം വരും.
ഒപ്പം ഇതു കൂടി. ഒരു കഷ്ണം ചോക്ക്.
ഇനി രണ്ടു ദൗത്യങ്ങൾ കൂടി.
പൗർണ്ണമി അടുത്തെത്താറായി.
ക്ഷമയോടെ കാത്തിരിക്കുക.
നമുക്കു വേഗം തന്നെ അങ്ങയുടെ കൊട്ടാരത്തിലെ വൃത്താകൃതിയിലുള്ള ഏഴു പൂന്തോട്ടങ്ങൾ കടക്കണം.
നീ പറയുന്നതു സത്യമാണെന്നു ഞാനെങ്ങിനെ മനസ്സിലാക്കും?
എന്നെപ്പോലൊരു പാവം ചെകുത്താൻ അങ്ങയോടെന്തിനു കള്ളം പറയണം?
തുടങ്ങിക്കോളൂ.
നിങ്ങളുടെ കാർഡുകൾ പരിശോധയ്ക്കു തയ്യാറാക്കൂ.
നമുക്ക് പോകാം. നിങ്ങളുടെ പേര്?
നിങ്ങളുടെ മുഴുവൻ പേര്?
നാർസിസോ പെന സോറിയാനോ, യജമാനേ...
ഫ്രാങ്കോയുടെ സ്‌പെയിനിൽ നമ്മുടെ അന്നന്നേക്കുള്ള ഭക്ഷണമാണിത്. വേണ്ടത്രയും
ഭദ്രമായി ഈ മില്ലിൽ സൂക്ഷിച്ചിട്ടുണ്ട്. ചോപ്പന്മാർ പലനുണകളും പറയും,
കാരണം ഈ ഏകീകൃത സ്‌പെയിനിൽ,
അടുപ്പു പുകയാത്ത റൊട്ടിയില്ലാത്ത ഒരൊറ്റ വീടു പോലുമില്ല.
വരൂ, കാണിച്ചു തരൂ, എന്താ ഇപ്പോ സംഭവിക്കുന്നത്?
കാണിച്ചു താ.
ഒഫീലിയാ, എന്നെ സഹായിക്ക്...
ക്യപ്റ്റൻ! ക്യപ്റ്റൻ!
വേഗം വാ!
... കാരണം ഈ ഏകീകൃത സ്‌പെയിനിൽ,
അടുപ്പു പുകയാത്ത റൊട്ടിയില്ലാത്ത ഒരൊറ്റ വീടു പോലുമില്ല.
ഇതാണ് നമ്മുടെ അന്നന്നത്തെ അപ്പം ഫ്രാങ്കോയുടെ സ്‌പെയിനിൽ...
നിങ്ങളുടെ ഭാര്യയ്ക്ക് ഇപ്പോൾ സമ്പൂർണ്ണ വിശ്രമമാണാവശ്യം.
അധിക സമയവും അവളെ മയക്കി കിടത്തേണ്ടി വരും.
പെൺകുട്ടിയെ നിർബന്ധമായും മറ്റെവിടെയെങ്കിലും മാറ്റിക്കിടത്തണം.
പ്രസവം കഴിയും വരെ ഞാനിവിടെത്തന്നെ തങ്ങാം.
അവളെ സുഖപ്പെടുത്തൂ.
അതിനെന്ത് ചെലവു വരുമെന്നോ നിങ്ങൾക്കെന്ത് ആവശ്യമുണ്ടെന്നോ ഞാൻ ചിന്തിക്കുന്നേയില്ല.
അവളെ സുഖപ്പെടുത്തുക.
പേടിക്കാനൊന്നുമില്ല.
നിന്റെ അമ്മയ്ക്ക് എത്രയും വേഗം സുഖമാവും, നീ കണ്ടോ.
കുട്ടിയുണ്ടാവുന്നതു വളരെ വിഷമം പിടിച്ചതാ.
എന്നാൽ എനിക്കങ്ങനെയൊന്ന് ഒരിക്കലും വേണ്ട.
നിങ്ങളു വനത്തിലെആളുകളെ സഹായിക്കുന്നുണ്ട്. അല്ലേ?
നീ ആരോടെങ്കിലും പറഞ്ഞിരുന്നോ?
ഇല്ല, ഞാൻ പറഞ്ഞിട്ടില്ല.
നിങ്ങൾക്കെന്തെങ്കിലും അപകടം വരുന്നത് എനിക്ക് ഇഷ്ടമേയല്ല
എനിക്കു നിന്റെ കാര്യത്തിലും അങ്ങന തന്നെ.
നിങ്ങൾക്കൊരു താരാട്ടു പാട്ട് അറിയുമോ?
ഒരേയൊരെണ്ണം...
എന്നാൽ അതിലെ വാക്കുകളൊന്നും ഓർമ്മയില്ല.
അതു സാരമില്ല, എനിക്കിപ്പോ അതു കേൾക്കണം.
പേടിക്കാനൊന്നുമില്ല, ഇതു ഞാനാണ്..
-നിങ്ങൾ റെഡിയാണോ? - അതെ.
എന്നാൽ നമുക്ക് പോകാം.
ഇത് ശുദ്ധ ഭ്രാന്താണ്.
ആ മനുഷ്യൻ നമ്മെ കണ്ടു പിടിച്ചാൽ, നമ്മളെ മുഴുവൻ അയാൾ കൊല്ലും.
-നീയതിനെക്കുറിച്ചാലോചിച്ചിട്ടുണ്ടോ? -അയാളെ നിങ്ങൾക്കത്രയും പേടിയാണോ ഡോക്ടർ?
അത് പേടിയല്ല...
കുറഞ്ഞത് എന്റെ കാര്യത്തിലെങ്കിലുമല്ല.
പെഡ്രോ!
പെഡ്രോ, എന്റെ സഹോദരാ!
അങ്ങ്‌ ഇതുവരെ ദൗത്യം നിർവഹിച്ചിട്ടില്ല.
ഇല്ല, എന്റെ അമ്മയ്ക്ക് സുഖമില്ലായിരുന്നു.
ഉപേക്ഷയ്ക്ക് ക്ഷമാപണം കൊണ്ടു കാര്യമില്ല..
നോക്ക്... ഇതൊരു മാന്ത്രിക വേരാണ്.
മനുഷ്യനാകാൻ സ്വപ്‌നം കാണുന്ന ഒരു ചെടി.
ഇത് അമ്മയുടെ കട്ടിലിനടിയിൽ വെക്കുക
ശുദ്ധമായ ഒരു പാത്രം പാലിൽ.
ഓരോ പ്രഭാതത്തിലും അതിനു രണ്ടു തുള്ളി വീതം രക്തം നൽകണം
ഇനി നമുക്ക് അല്പ സമയം പോലും പാഴാക്കാനില്ല.
പൂർണചന്ദ്രൻ ആസന്നമായിക്കഴിഞ്ഞു.
എന്റെ ഓമനകളെ കൂട്ടിക്കൊള്ളുക, അവ അങ്ങേക്ക്‌ വഴി കാണിച്ചു തരും.
അപകടം പിടിച്ച സ്ഥലത്തേക്കാണു യാത്ര. അതു കൊണ്ട് വളരെ ശ്രദ്ധിക്കുക.
അവിടെ അത് ഗാഢനിദ്രയിലായിരിക്കും,
അത് മനുഷ്യനേയല്ലെന്നോർമ്മവേണം.
ഒരു രാജകീയവിരുന്ന് അങ്ങവിടെ കാണും
പക്ഷേ ഒന്നും കഴിക്കാൻ പാടില്ല, ഒന്നും തന്നെ കുടിക്കാനും പാടില്ല.
എല്ലാം പൂർണ്ണമായും ഉപേക്ഷിക്കണം.
ഭാവി അതിനെ ആശ്രയിച്ചാണിരിക്കുന്നത്.‌
ഞാനൽപം ഒറുജോയും പുകയിലയും ചീസും കൊണ്ടു വന്നിട്ടുണ്ട്.
ട്രിഗോയ്ക്കും പിലാറ്റോയ്ക്കുമുള്ള കത്ത്.
കാലിന്റെ സ്ഥിതി എന്താന്നു നോക്കട്ടെ, ഫ്രാഞ്ചീ.
നിങ്ങളെന്തായീന്നു നോക്കാനാ? അതിന്റെ കാര്യം പോക്കാ.
കാണട്ടെ.
...ന്.ന.നോർത്ത് അമേരിക്കൻ,
ബ്രിട്ടീഷ്, കനേഡിയൻട്രൂപ്പുകൾ
ബ്രിട്ടീഷ്,കനേഡിയൻട്രൂപ്പുകൾ.ഫ്.ഫ്രാൻസിന്റെ വടക്കുള്ള ചെറു തീരത്ത് കപ്പലിറങ്ങുകയും..
-'ഫ്രാൻസ്''ഇഡിയറ്റ് -ഫ്.ഫ് ..ഫ്രാൻസ്.
ഒരു ലക്ഷത്തി അൻപതിനായിരത്തിലധികം ഭടന്മാർ നമുക്ക് പ്രതീക്ഷ നൽകുകയും...
ജനറൽ ഡൈ്വറ്റ് ഡി ഐസനോവറുടെ കമാന്റിനു കീഴിൽ...
ഇതാകെ വഷളായി, അല്ലേ ഡോക്ടർ?
നോക്ക്, ഫ്രാഞ്ചീ.
ഇതിനെ രക്ഷിക്കാൻ ഒരു വഴിയും കാണുന്നില്ല.
കഴിയുന്നത്ര ചെറിയ മുറിവാക്കാൻ ഞാൻ പരമാവധി ശ്രമിക്കാം..
വെയിറ്റ് എ സെക്കന്റ്, ഡോക്ടർ ഒരൊറ്റ സെക്കന്റ്.
''വാതിൽ അടയാളപ്പെടുത്താൻ ഈ ചോക്ക് ഉപയോഗിക്കുക, റൂമിലെവിടെയായാലും.''
''ഒരിക്കൽ വാതിൽ തുറന്നു കഴിഞ്ഞാൽ, ഈ മണൽഘടികാരം എടുത്തു വെക്കുക..''
''ഈ ദേവതമാർ അങ്ങേയ്ക്കു വഴികാട്ടികളാവും.''
''അവിടെ നിൽക്കുവോളം, ഒന്നും തന്നെ കഴിക്കാൻ പാടില്ല.,
ഘടികാരത്തിലെ അവസാന തരി പൂഴിയും വീഴും മുമ്പ് മടങ്ങിയെത്തുകയും വേണം.''
ഇതല്ല...
മറ്റേതാവും.
നിൽക്ക്! നിൽക്ക്!
ജാക്കയിൽ നിന്നും അമ്പതോ അതിലധികമോ ആളുകൾ വരുന്നതോടെ നാം പെട്ടെന്നു തന്നെ
ശക്തിയാർജിച്ച് വിദാലുമായി നേർക്കു നേർ പോരാടും
അതു കഴിഞ്ഞെന്താ?
നീയവനെ കൊല്ലും, അവർ അവനെപ്പോലെ മറ്റൊരാളെ അയക്കും.പിന്നെ മറ്റൊരൾ...
നിങ്ങൾ വഞ്ചിക്കപ്പെടും,തോക്കില്ല, സുരക്ഷിത ഷെൽറ്ററില്ല....
നിങ്ങൾക്കു ഭക്ഷണം വേണം,മരുന്നു വേണം നിനക്ക് മെഴ്‌സിഡസിനെ സംരക്ഷിക്കേണ്ടതുണ്ട്.
നീയവളെ ശരിക്കും സ്‌നേഹിക്കുന്നുണ്ടെങ്കിൽ, അവളോടൊപ്പം അതിർത്തി കടക്കണം.
-അതൊരു കാരണമേയല്ല. -ഞാനിവിടെത്തന്നെ നിൽക്കും.
ഇവിടെ മറ്റൊരു വഴിയില്ല.
നീയിപ്പോൾ പോകണം.
ഇതാ താക്കോൽ, എന്നാൽ ഇപ്പോൾ നീ അങ്ങോട്ട് പോകരുത്.
കൃത്യമായും അവനതു പ്രതീക്ഷിക്കുന്നുണ്ടാവണം.
ഇതെനിക്കു വിട്ടേക്ക്.
ഞാനൊരു ഭീരുവാണ്.
അല്ല, നീയങ്ങിനെയല്ല.
അതെ, ഞാൻ ഭീരു തന്നെ.
ശരിക്കും ഒരു നായിന്റെ മോന്റെ അടുത്തു ജീവിക്കേണ്ടി വരുന്ന ഒരു ഭീരു...
അവന്റെ വസ്ത്രം കഴുകി, അവനു കിടക്ക വിരിച്ച്, അവനു ഭക്ഷണം കൊടുത്ത്....
ഡോക്ടർ പറഞ്ഞതു ശരിയാണെങ്കിൽ, നമുക്കു ജയിക്കാൻ കഴിഞ്ഞില്ലെങ്കിൽ?
കുറഞ്ഞത് ആ തന്തയില്ലാത്തവന് കുറച്ചു കഷ്ടപ്പാടെങ്കിലും നാം വരുത്തും.
ക്യാപ്റ്റൻ വിദാൽ...
അവളുടെ ഊഷ്മാവ് താഴ്ന്നിരിക്കുന്നു. എന്താണെന്നെനിക്കറിയില്ല, എന്നാൽ ഇത്‌
ഇപ്പോൾ അവൾക്കു പനിയുണ്ടോ?
ഉണ്ട്. എന്നാലതൊരു നല്ല സൂചനയാണ് അവളുടെ ശരീരം പ്രതികരിക്കുന്നതിന്റെ.
ഞാൻ പറയുന്നത് ശ്രദ്ധിക്കൂ.
രണ്ടിലൊന്നു തെരഞ്ഞെടുക്കേണ്ടി വന്നാൽ, കുട്ടിയെ രക്ഷിക്കൂ
ആ കുട്ടി എന്റെ നാമം വഹിക്കും, എന്റെ പിതാവിന്റെ നാമവും..
അവനെ രക്ഷിക്കണം.
അനിയാ...
കുഞ്ഞനിയാ...
ഞാൻ പറയുന്നതു കേൾക്കാൻ കഴിയുമെങ്കിൽ
ഇവിടെ കാര്യങ്ങൾ അത്ര പന്തിയല്ല
എന്നാലും നീ വേഗം തന്നെ പുറത്തു വരും.
നീ അമ്മയെ വളരെ കഷ്ടപ്പെടുത്തി.
നിന്നോട് ഞാനൊരു സഹായം . ആവശ്യപ്പെടുകയാണ്, ഒരൊറ്റക്കാര്യം
നീ പുറത്തു വരുമ്പോൾ
അമ്മയെ ഒരിക്കലും വേദനിപ്പിക്കരുത്.
നീയമ്മയെ കാണും, അവരെത്ര സുന്ദരിയാണെന്നോ,
എന്നാലും, ചിലനേരം അമ്മ വലിയ ദു:ഖത്തിലാണ്. ചിലപ്പോൾ ദിവസങ്ങളോളം.
അമ്മ ചിരിക്കുന്നതു നീ കാണണം,
നിനക്കമ്മയെ ശരിക്കും ഇഷ്ടപ്പെടും.
ശ്രദ്ധിക്കണം, ഞാൻ പറയുന്നതു പോലെ ചെയ്താൽ,
നിനക്കു ഞാൻ വാക്കു തരാം,
നിന്നെ ഞാനെന്റെ രാജ്യത്തേക്കു കൊണ്ടു പോകും. നിന്നെ ഞാനവിടുത്തെ രാജകുമാരനാക്കും.
ഞാൻ വാക്കു തരുന്നു. ഒരു രാജകുമാരൻ.
ഞാൻ വിസിലു മുഴക്കി, എന്നാൽ അവർ നീങ്ങിയില്ല.
ഞാൻ നിർത്താൻ ശ്രമിച്ചു പക്ഷേ വൈകിയിരുന്നു.
കൃത്യസമയത്ത് ഫയർമേനും ഞാനും പുറത്തേക്കു ചാടി,
അവരുണ്ടാക്കിയ അലമ്പ് നോക്കിയേ.
ചരക്ക് വാഗണിൽ നിന്ന് അവരെന്താ കവർന്നത്?
അവരൊരെണ്ണം പോലും തുറന്നില്ല.
പിന്നെന്തു നരകമാ നിങ്ങൾ പറയുന്നത്?
ഈ നാശങ്ങൾ തന്നെ... അവരൊറ്റ വാഗണും തുറന്നില്ല..
-അവരൊന്നും എടുത്തില്ല.. -ഒന്നും? നിങ്ങൾക്കുറപ്പാണോ?
ദൈവത്തിനറിയാം അവർക്കെന്താ വേണ്ടതെന്ന്! നമ്മുടെ സമയം മെനക്കെടുത്താന്നല്ലാതെ.
അവരെവിടുന്നാ വന്നതെന്നറിയില്ല ക്യപ്റ്റൻ.
അവരുടെ കൈയിൽഗ്രനേഡുണ്ടായിരുന്നു, അവർ കുന്നിന്മുകളിലേക്കു പോയി.
ഘോരമായ ഒരു ചെറിയ സംഘത്താൽ നമ്മൾ വലയം ചെയ്യപ്പെട്ടു ക്യാപ്റ്റൻ.
അവർ കുന്നിൻ മുകളിലേക്കു രക്ഷപ്പെട്ടു.
മുന്നോട്ട് സെറാനോ, ഒന്നും പേടിക്കേണ്ടതില്ല മരിക്കാൻ ഏറ്റവും മാന്യമായ വഴിയാണിത്..
സെറാനോ!
ഞാൻ കാണട്ടെ
നിനക്കു സംസാരിക്കാനാവുമോ?
നാശം!
ഈ യൂസ്‌ലെസുകൾക്കൊന്നും സംസാരിക്കാനാവില്ല..
ക്യാപ്റ്റൻ, ഈയൊന്നിന് ഇപ്പോഴും ജീവനുണ്ട്.
കാലിലാ വെടിയേറ്റത്.
-എന്താ പറ്റിയത്? -അവരൊരാളെ പിടിച്ചു.
ഒരാളെ ജീവനോടെ പിടികൂടി. അയാളെ സ്‌റ്റോർറൂമിൽ കൊണ്ടുവന്നിട്ടുണ്ട്
മെഴ്‌സിഡസ്!
പെഡ്രോ...പെഡ്രോ...
മെഴ്‌സിഡെസ്?
-എനിക്ക് സ്‌റ്റോർ റൂമിൽ പോകണമായിരുന്നു. -ഇപ്പൊ വേണ്ട.
ദൂരെ പോ.
അതു ധാരാളമായി, മോളേ.
മുകളിലേക്കു ഞാൻ കൊണ്ടു പോകണോ?
ഇതാ, പകുതി ഡോസേയുള്ളു.
എനിക്കിതു വേണമെന്നേ തോന്നുന്നില്ല.
എനിക്കു നല്ല സുഖം തോന്നുന്നുണ്ട്.
എനിക്കു മനസ്സിലാവുന്നേയില്ല. എങ്കിലും എനിക്കു സന്തോഷം തോന്നുന്നു.
അമ്മേ...
ഈ സിഗരറ്റ് വളരെ നല്ലതാണ് കേട്ടോ.
അസ്സലു പുകയില, കിട്ടാൻ വളരെ വിഷമം.
ന..ന..നരകത്തിൽ പോ.
നാശം, ഗാർസെസ് നാം പിടിച്ച ഒരുത്തൻ പക്ഷേ വിക്കനായിപ്പോയല്ലോ.
രാത്രി മുഴുവൻ നാമിവിടെ ഉണ്ടാവണം.
അവൻ സംസാരിക്കും വരെ.
ഗാർസെസ് പറഞ്ഞതു ശരിയാണ്.
എല്ലാക്കാര്യങ്ങളും തുറന്നു പറയുന്നതാണു നിനക്കു നല്ലത്.
അതു ഉറപ്പാക്കാൻ വേണ്ടുന്ന ചില ഉപകരണങ്ങൾ ഞാൻ കൊണ്ടു വന്നിട്ടുണ്ട്.
തുടക്കം മുതലുള്ള എല്ലാ കാര്യങ്ങളും പറയുന്നതാണ് നിനക്ക് നല്ലത്.
ഒന്നാമതായി, നിന്നെ വിശ്വസിക്കാനേ കഴിയില്ല,
എന്നാൽ ഇത് പ്രയോഗിച്ചു കഴിഞ്ഞാൽ, കുറച്ചു കാര്യങ്ങൾ പുറത്തു വരും.
ഇതുപയോഗിച്ചാലോ,
നമ്മളു കുറച്ചു കൂടി പുരോഗമിക്കും... എങ്ങിനെയാ ഞാനിത് പ്രയോഗിക്കുക-?
അടുത്തബന്ധം, സുഹൃത്തുക്കളെപ്പോലെ.
നീ കണ്ടോളൂ.
ഇതൊന്നു പ്രയോഗിച്ചു നോക്കിയാലോ,
സത്യം മാത്രമേ പിന്നെ നീ പറയൂ.
നീയുമായി ഒരു കരാർ ഞാനുണ്ടാക്കുന്നു.
നിനക്ക് വിക്കില്ലാതെ മൂന്നു വരെ എണ്ണാൻ കഴിയുമെങ്കിൽ,
നിനക്കു പോകാം.
അവനെയല്ല നോക്കേണ്ട്, എന്നെ നോക്ക്.
എനിക്കു മുകളിൽ ഇവിടെ വേറെ അധികാരിയില്ല.
-ഗാർസെസ്! -യെസ്, ക്യാപ്റ്റൻ?
ഈ കഴുതയെ ഞാൻ വിട്ടയച്ചാൽആരെങ്കിലും അതിനെ ചോദ്യം ചെയ്യാനുണ്ടാവുമോ?
ഒരാളുമില്ല, ക്യാപ്റ്റൻ. അവനു പോകാം.
ഇനി നിന്റെ ഊഴം.. മൂന്നു വരെ എണ്ണ്‌.
-ഒന്ന്. ഗുഡ്.
രണ്ട്.
ഒരെണ്ണം കൂടി പറഞ്ഞാ നിനക്കു പോകാം.
ഷെയിം.
നിങ്ങളുടെ അമ്മയ്ക്ക് നല്ല ഭേദമുണ്ട്, രാജകുമാരീ.
തീർച്ചയായും അങ്ങുടനെ മോചിപ്പിക്കപ്പെടും.
വളരെ നന്ദി.
എന്നാൽ കാര്യങ്ങൾ കരുതിയ പോലെ ഭംഗിയായില്ല.
ഇല്ലേ?
-എനിക്കൊരു അപകടം പറ്റി. -അപകടം?
അതെ.
-നിങ്ങൾ നിയമങ്ങൾ ലംഘിച്ചു! -രണ്ടു മുന്തിരി മാത്രമേ എടുത്തുള്ളു!
ആരും കണ്ടില്ലെന്നാ ഞാൻ വിചാരിച്ചത്.
-നാം വലിയൊരു തെറ്റാ ചെയ്തത്! -തെറ്റ്?
അങ്ങ് പരാജയപ്പെട്ടിരിക്കുന്നു. ഇനി തിരിച്ചു പോകാനാവില്ല.
-അതൊരപപകടമായിരുന്നു! -അങ്ങേക്കിനി തിരിച്ചു പോകാനാവില്ല.
ഇനി മൂന്നാം നാൾ പൗർണ്ണമിയാണ്.
അങ്ങയുടെ ആത്മാവ് എന്നെന്നേക്കുമായി ഈ ഈ മനുഷ്യവംശത്തിൽ അവശേഷിക്കും.
അവരെപ്പോലെ അങ്ങേയ്ക്കും ജരാനരകൾ ബാധിക്കും, അവരെപ്പോലെ തന്നെ മരിക്കും.
കാലത്തിൽ അങ്ങയുടെ ഓർമ്മകളെല്ലാം മങ്ങി മാഞ്ഞു പോകും.
നമ്മളും അതിൽ തന്നെ അപ്രത്യക്ഷമാവും.
ഇനി അങ്ങ്‌ ഞങ്ങളെ ഒരിക്കലും കാണുകയില്ല.
ഗുഡ്മോണിങ്ങ് ഡോക്ടർ,രാവിലെ തന്നെ വിളിച്ചു വരുത്തിയതിൽ ക്ഷമിക്കണം.,
ഞങ്ങൾക്ക് ഡോക്ടറുടെ സേവനം ആവശ്യമുണ്ട്.
ദൈവമേ, നിങ്ങളെന്താ ഇവനോടു ചെയ്തത്?
അധികമൊന്നുമില്ല.
എന്നാൽ,കാര്യങ്ങളൊക്കെ ശരിയായി വരുന്നുണ്ട്.
നിങ്ങൾ നല്ല കൈത്തഴക്കമുള്ളയാളാണ്. അതിന് അതിന്റേതായ മെച്ചങ്ങളുണ്ട്.
സെറാനോ, ഇവിടെ നിൽക്ക്.
ഞാൻ പറഞ്ഞു.
അധികമൊന്നുമില്ല.
-എ..എ..എന്നാലും ഞാൻ പറഞ്ഞുപോയി. -സോറി.
എന്നോട് ക്ഷമിക്കണം.
എന്നെ കൊല്ലൂ, എന്നെ ഇപ്പൊ കൊല്ലൂ പ്ലീസ്.
നായിന്റെ മോൻ.
ഇതു കൊണ്ട് വേദന കുറയും.
ഇതു മിക്കവാറും ശരിയാവും.
ഡോ. ഫെറീറോയെ ശ്രദ്ധിക്കൂ.
-ഞാനിപ്പൊ അവിടെയെത്താം. -യസ് ക്യാപ്റ്റൻ.
നീയൊട്ടും ചലിക്കുന്നില്ലല്ലോ?
നിനക്കു സുഖമില്ലേ?
നീയെന്താ ഇതിനടിയിൽ ചെയ്യുന്നത്?
-അവനെ വിളിക്ക്! -ആരെ?
വേറെയാരെയാ വിഢ്ഢീ? ഫെറീറോയെ!
എന്തൊരു നരകമാ ഇത്?
അരുത്! അരുത്! അരുത്!
അവളെ വിട്ടേക്ക്. പ്ലീസ്, അവളെ ഒറ്റയ്ക്കു വിട്ടേക്ക്!
ഇതു നോക്ക്, അവളു നിന്റെ കട്ടിലിനടിയിൽ എന്താ ഒളിപ്പിച്ചു വെച്ചിരിക്കുന്നേന്ന്‌!
നീയിതിനെപ്പറ്റി എന്താ വിചാരിച്ചിരിക്കുന്നേ?
ഒഫീലിയാ, നീ എന്തു കാര്യമാ കട്ടിലിനടിയിൽ ചെയ്‌തോണ്ടിരുന്നേ?
ഇതൊരു മാന്ത്രിക വേരാണ്. ചെകുത്താൻ തന്നതാണിത്.
ഇതിനൊക്കെ കാരണം ആ ചവറു പുസ്തകങ്ങൾ അവളെ വായിക്കാൻ വിട്ടതാ.
നീ എന്താ ചെയ്തതെന്നു നോക്ക്!
പ്ലീസ്, അവളെ ഒറ്റയ്ക്ക് വിട്ടേക്ക്, ഞാനവളോട് സംസാരിച്ചോളാം.
നീ ആഗ്രഹിക്കുന്നുണ്ടെങ്കിൽ അതാ നല്ലത്
അവൻ പറഞ്ഞു അമ്മയ്ക്ക് വേഗം ഭേദമാകുമെന്ന് അതു മാറുകയും ചെയ്തല്ലോ.
ഒഫീലിയാ, നീ നിന്റെ അച്ഛൻ പറയുന്നത് കേൾക്കണം.
ഇതൊക്കെ നീ നിർത്തണം.
ഇല്ല, എനിക്കീ സ്ഥലത്തു നിന്നു പോണം!
എന്നെ ഇവിടുന്നെങ്ങോട്ടെങ്കിലുംകൊണ്ടുപോകൂ. പ്ലീസ്!നമുക്കെങ്ങോട്ടെങ്കിലും പോകാം!
കാര്യങ്ങൾ നാം വിചാരിക്കും പോലെ എളുപ്പമല്ല.
നീ വളർന്നു കൊണ്ടിരിക്കുകയാണ്,
നീ ജീവിതം കാണാൻ പോകുന്നതേയുള്ളു. അതു നിന്റെ യക്ഷിക്കഥ പോലെയല്ല.
ലോകം വളരെ ക്രൂരത നിറഞ്ഞ ഇടമാണ്.
വലിയ മുറിവുകളേൽപ്പിക്കുമെങ്കിലും, വൈകാതെ നീയതു മനസ്സിലാക്കും.
-വേണ്ട! വേണ്ട! - ഒഫീലിയാ!
ഒരു മാജിക്കും ഫലിക്കാൻ പോകുന്നില്ല നിന്റെ കാര്യത്തിൽ മാത്രമല്ല,എന്റെയും,മറ്റാരുടെയും
അമ്മേ! ഓടി വാ!
ഓടി വാ!
എന്തിനാ നീയിതു ചെയ്തത്?
എനിക്കു കഴിയുന്ന ഒരേയൊരു കാര്യമാണിത്.
പാടില്ല, നീ ഞാൻ പറയുന്നത് അനുസരിച്ചാൽ മതി.
എനിക്കതാവും, പക്ഷേ ഞാൻ ചെയ്യില്ല.
ചെയ്യുന്നതാവും നിനക്കു നല്ലത്. നിനക്കതറിയാം.
നീ എന്തു കൊണ്ടാണെന്നെ അനുസരിക്കാത്തതെന്ന് എനിക്കു മനസ്സിലാവുന്നേയില്ല
അനുസരിക്കുക, ഒരു ചോദ്യവുമില്ലാതെ വെറുതെ അനുസരിക്കുക, നിങ്ങളെപ്പോലുള്ളവർക്കു മാത്രം
ചെയ്യാൻ കഴിയുന്ന കാര്യമാണത് ക്യാപ്റ്റൻ.
ക്യാപ്റ്റൻ!
ഗാർസെസ്! ആ പാരാമെഡിക്കൽസംഘത്തെ വിളിക്കൂ.
-പെട്ടെന്നു റെഡിയാക്! -യെസ്,ക്യാപ്റ്റൻ!
നിങ്ങളുടെ ഭാര്യ മരിച്ചു.
എന്തെന്നാൽ,ദൈവത്തിലേക്കുള്ള വഴികൾ അത്രമേൽ ദുർഗ്രാഹ്യമാകുന്നു,
എന്തു കൊണ്ടെന്നാൽ ക്ഷമയുടെ സത്ത അദ്ദേഹത്തിന്റെ വാക്കുകളിലും
നിഗൂഢതകളിലും നിലകൊള്ളുന്നു എന്നു വരികിലും ദൈവം നമുക്കായി
ഈ സന്ദേശത്തെ അയച്ചിരിക്കുന്നു, ഈ ദുരൂഹതകളുടെ അർഥം കണ്ടെത്തേണ്ടത
നമ്മുടെ ദൗത്യമാകുന്നു.
നാം നമ്മുടെ കൈകൾ തുറന്നപ്പോൾ
നാം കൈകൾ തുറന്നപ്പോൾ ഭൂമി പൊള്ളയും പരുത്ത പുറന്തോടുമായി മാറിയിരിക്കുന്നു.
ആത്മാവ് ദൂരെ അനശ്വരമായ ദൈവികതയിൽ l വിലയം പ്രാപിച്ചിരിക്കുന്നു.
യാതനകളിലൂടെ നാം കടന്നു പോകുന്നു ജീവിതത്തിന്റെ അർഥം കണ്ടെത്തുന്നതിനായി.
ആനന്ദത്തിന്റെ അവസ്ഥ ജനനത്തോടെ നമുക്കു നഷ്ടമാവുന്നു.
എന്നാൽ ദൈവം അവന്റെ അനന്തമായ ജ്ഞാനത്താൽ, ഇതിനുള്ള പരിഹാരവും നമുക്ക് നൽകിയിരിക്കുന്നു
അവന്റെ ഭൗതികമായ സാന്നിധ്യം നാമറിയുന്നില്ല
എന്തെന്നാൽ അവൻ നമ്മുടെ ആത്മാവിലാണ് ശക്തമായി നിലയുറപ്പിച്ചിരിക്കുന്നത്.
ഡോ.ഫെർണാഡോയെ നിനക്കു നന്നായറിയാം, അല്ലേ,മേഴ്‌സിഡസ്.
ഞങ്ങൾക്കെല്ലാം അദ്ദേഹത്തെ അറിയാം സർ, ചുറ്റു വട്ടത്തുള്ളവർക്കെല്ലാം.
ആവിക്കനൊരു ഒറ്റുകാരനെക്കുറിച്ചുപറഞ്ഞിരുന്നു ഇവിടെ... ഈ മില്ലിൽ തന്നെ.
നിനക്കു സങ്കൽപ്പിക്കാനാവുമോ? എന്റെ മൂക്കിനു താഴെത്തന്നെ.
മെഴ്‌സിഡെസ്, പ്ലീസ്.
നീയെന്താ എന്നെക്കുറിച്ചു വിചാരിച്ചത്?
നീ വിചാരിക്കുന്നുണ്ടാവും ഞാനൊരു രാക്ഷസനാണെന്ന്.
മറ്റുള്ളവർ എങ്ങിനെ കാണുന്നു എന്നത് ഞാനൊരു പ്രശ്‌നമാക്കാറില്ല സർ.
നീ സ്റ്റേർ റൂമിലേക്കു പോയി കുറച്ചു കൂടി മദ്യം എടുത്തു കൊണ്ടു വരൂ.
ശരി സർ. ഗുഡ് നൈറ്റ് സർ.
മെഴ്‌സിഡെസ്, നീയെന്തെങ്കിലും മറന്നോ?
സർ?
ഈ താക്കോൽ.
എന്റെ കൈയിലിതൊന്നല്ലേയുള്ളു, ശരിയല്ലേ?
അതെ,സർ.
നിനക്കറിയുമോ, ഞാൻ ശ്രദ്ധിച്ച ഒരു അസാധാരണ കാര്യം,
ഒരുപക്ഷേ അതത്ര പ്രധാനമാവില്ല,എന്നാലും...
അവർ ഗ്രനേഡുകളും സ്‌ഫോടന വസ്തുക്കളുമെല്ലാമുപയോഗിച്ച്
സ്‌റ്റോർറൂം തകർത്ത ദിവസം അതിന്റെ പൂട്ട്
തകർക്കുകുണ്ടായില്ല.
ഞാൻ പറഞ്ഞത്,ഒരു സാധ്യത മാത്രം, അത്ര പ്രധാനമൊന്നുമല്ല,
എങ്കിലും വളരെ സൂക്ഷിക്കണം.
ഗുഡ് നൈറ്റ്,സർ.
ഒഫീലിയാ!ഒഫീലിയാ!
ഒഫീലിയാ!ഞാനിന്നു രാത്രി സ്ഥലം വിടും.
-എങ്ങോട്ട്? -ആവില്ല, എനിക്കു നിന്നോടു പറയാനാവില്ല...
-എന്നെയും നിങ്ങടെ കൂടെ കൊണ്ടു പോകൂ. -ഇല്ല,ഇല്ല, എനിക്കതിനാവില്ല..
എനിക്കാവില്ല, എന്റെകുട്ടീ, എന്നാൽ ഞാൻ വരും, നിനക്കു വേണ്ടി, ഞാൻ വാക്കു തരുന്നു.
നിങ്ങടെ കൂടെ എന്നെയും കൊണ്ടു പോ!
എന്തോ ശബ്ദം ഞാൻ കേട്ടു.
ഇല്ല, പേടിക്കാനൊന്നുമില്ല.
മെഴ്‌സിഡെസ്.
ഒഫീലിയാ.
എത്ര കാലമായി നീയവളെ മനസ്സിലാക്കിത്തുടങ്ങിയിട്ട്?
എത്ര കാലമായി നീയെന്നെ നോക്കി ചിരിക്കാൻ തുടങ്ങിയിട്ട്?
കുഞ്ഞു പട്ടീ!
അവളെ ശ്രദ്ധിക്കണം!
ആരെങ്കിലും രക്ഷപെടുത്താൻ ശ്രമിച്ചാൽ,
ആദ്യമവളെ കൊന്നു കളഞ്ഞേക്ക്
ഉണങ്ങിയ ഇറച്ചി.
പുകയില.
എന്നോടു ചോദിച്ചിരുന്നെങ്കിൽ ഞാൻ തരുമായിരുന്നല്ലോ മെഴ്‌സിഡസ്,
ആരൊക്കയാണോ ഈ കത്തുകളെഴുതിയത് അവരുടെയൊക്കെ പേരുകൾ എനിക്കു വേണം.
എനിക്കവരെ വേണം, എന്റെ മുന്നിൽ, നാളെത്തന്നെ.
യെസ്, ക്യാപ്റ്റൻ.
നിങ്ങൾക്കു പോകാം ഗാർസെസ്‌. .
തീർച്ചയാണോ ഡോക്ടർ?
ദൈവം സഹായിച്ച്, അവൾ വെറുമൊരു പെണ്ണാണ്.
അതാണ്‌ നിങ്ങളെപ്പോഴും വിചാരിച്ചിരുന്നത്
അതിനാലാണ് എനിക്കിതുമായി നീങ്ങാൻ കഴിഞ്ഞതും.
-ഞാൻ നിങ്ങൾക്ക് അദൃശ്യയായിരുന്നു... -നാശം.
നീ എന്റെ ദൗർബല്യം മനസ്സിലാക്കി: ഗർവ്വ്,
എന്നാൽ ഇതാണ് നിന്റെ ദൗർബല്യങ്ങൾ, ഞങ്ങൾക്കിതിലാണു താൽപര്യം..
വളരെ സിമ്പിളാണിത്:അറിയുന്ന എല്ലാകാര്യങ്ങളും
സത്യം സത്യമായി
നിന്റെ വായിൽ നിന്നു തന്നെ ഞാൻ കേൾക്കും.
ഞങ്ങൾക്കിവിടെ ചില ഉപകരണങ്ങളുണ്ട് കൃത്യമായും അതിനു വേണ്ടി മാത്രമായി.
അധികം സങ്കീർണ്ണമൊന്നുമല്ല.
ഈ പണിക്കു വേണ്ടി രൂപപ്പെടുത്തിയ സാധനങ്ങൾ.
ആദ്യമായി...
ഞാൻ അത്തരമൊരു പടുകിഴവനല്ല! ഒരു മുറിവേറ്റ തടവുപുള്ളിയുമല്ല!
തന്തയില്ലാത്തവനെ! നീയാ പെൺകുട്ടിയുടെ മേൽ കൈവെക്കും അല്ലേ?
ഞാൻ കൊല്ലുന്ന ആദ്യത്തെ പന്നി നീയാവില്ല.
നോക്ക്! അയാളവളെ പോകാനനുവദിച്ചു!
എന്തു തെണ്ടിത്തരമാ നീ പറയുന്നേ?
പിടിക്കവളെ! വേഗം! അവളെ എന്റെ അരികിൽ കൊണ്ടു വരൂ!
അവളെ ഇങ്ങോട്ടു കൊണ്ടു വാ! ആ നശിച്ചവളെ!
വേഗം കയറൂ!
ബല പ്രയോഗം കൂടാതെ എന്റെ കൂടെ വരുന്നെങ്കിൽ അതാവുംഏറെ നന്നാവുക.
ക്യാപ്റ്റൻ പറഞ്ഞിട്ടുണ്ട്,നിന്റെ പെരുമാറ്റം...
വിഢ്ഢിത്തം കാട്ടാതിരിക്കൂ, സുന്ദരിക്കുട്ടീ,
ആരെങ്കിലും നിന്നെ കൊല്ലുന്നെങ്കിൽ...
അതു ഞാനാവുന്നതല്ലേ നല്ലത്.
അവസാനമായി ഒരു അവസരം കൂടി തരാൻ ഞാൻ തീരുമാനിച്ചിരിക്കുകയാണ്.
ഞാൻ പറയുന്ന കാര്യം ചെയ്യാമെന്ന് ഉറപ്പു നൽകുമോ?
മറുത്തൊരു ചോദ്യവും കൂടാതെ ഞാൻ പറയുന്നതെല്ലാം ചെയ്യുമോ?
ഇതു അങ്ങയുടെ അവസാന അവസരമാണ്.
ഇനി ഞാൻ പറയുന്നത് ശ്രദ്ധിക്കുക.
അങ്ങ്‌ സഹോദരനെ എടുക്കുക
എന്നിട്ട് കോട്ടയിലേക്കു കൊണ്ടു വരിക,
കഴിയുന്നത്ര വേഗത്തിൽ, എന്റെ രാജകുമാരീ
എന്റെ അനിയൻ?
ഞങ്ങൾക്കവനെ ആവശ്യമുണ്ട്.
-പക്ഷേ... -ചോദ്യങ്ങൾ വേണ്ട.
വാതിൽ അടച്ചിരിക്കുന്നു.
അങ്ങിനെയെങ്കിൽ സ്വയം ഒരു വാതിൽ സൃഷ്ടിക്കണം.
ക്യാപ്റ്റൻ, അങ്ങയുടെ അനുവാദത്തോടെ.
വേഗം വരൂ.
-എന്താ കാര്യം? -സെറാനോമടങ്ങിവന്നു.അവനു മുറിവേറ്റിട്ടുണ്ട്.
മുറിവേറ്റോ?
ഗാർസസെവിടെ?
അവിടെ എത്ര പേരുണ്ടായിരുന്നു?
കൃത്യമായറിയില്ല, ക്യാപ്റ്റൻ.
അമ്പതു പേരെങ്കിലും കാണും, കുറഞ്ഞത്.
ബാക്കിയുള്ളവർ അവിടം വരെ എത്തിയില്ല നമ്മുടെ നിരീക്ഷണകേന്ദ്രങ്ങൾ പ്രതികരിക്കുന്നിന്നില്ല.
-നമുക്കിനി എത്ര പേർ ബാക്കിയുണ്ട്? -ഏകദേശം ഇരുപത്, സർ.
നമ്മൾ പോകുന്നു, ഒന്നിച്ച്.
പേടിക്കാനൊന്നുമില്ല.
നിനക്കൊന്നും സംഭവിക്കാൻ പോകുന്നില്ല.
അവരെ ആ മരനിരകളിൽ പിക്കറ്റ് ഡ്യൂട്ടിക്കിടൂ.
ബാക്കിയുള്ളവർ തിരിച്ചു വന്നാൽഉടൻ എന്റെ മുന്നിൽ റിപ്പോർട്ടു ചെയ്യാൻ പറയൂ
ശക്തിപ്പെടുത്താൻ റേഡിയോ ഉപയോഗിക്കട്ടെ.
യെസ്, ക്യാപ്റ്റൻ.
അവനെ വിടൂ!
ഒഫീലിയാ!
വേഗം, രാജകുമാരീ,
അവനെ എന്റെ കൈയിൽ തരൂ.
പൂർണചന്ദ്രൻ ആകാശത്ത് ഉദിച്ചു കഴിഞ്ഞു.
നമുക്കാ പേടകം തുറക്കേണ്ടതുണ്ട്.
എന്താ നിന്റെ കൈയിലുള്ളത്?
ഒരു നിഷ്‌ക്കളങ്കന്റെ ചോരയർപ്പിച്ചാൽ മാത്രമേ നമുക്കാ പേടകം തുറക്കാൻ പറ്റൂ.
വെറും ഒരു തുള്ളി രക്തം. ചെറിയൊരു സൂചികുത്ത്, അത്രമാത്രം.
ഇതാണ് അവസാനത്തെ കൃത്യം.
വേഗം.
അങ്ങെന്നെ അനുസരിക്കാമെന്നു വാക്കു തന്നതാണ്!
-ആ കുഞ്ഞിനെ എനിക്കു താ! -ഇല്ല!
എന്റെ അനുജൻ എന്റെ കൂടെ നിൽക്കും.
നിന്റെ പവിത്രമായ അവകാശങ്ങൾ നീ ഇന്നലെക്കണ്ട ഈ പീറച്ചെറുക്കനു വേണ്ടി ഉപേക്ഷിക്കുകയാണോ?
അതെ, ഞാൻ ചെയ്യും.
നിന്റെ സിംഹാസനം ഇവനു വേണ്ടി നീ ഉപേക്ഷിക്കുമോ?
നിനക്ക് ഇത്രയധികം അപമാനങ്ങൾക്കും ക്ലേശങ്ങൾക്കും കാരണക്കാരനായ അവനു വേണ്ടി?
അതെ, ഞാൻ ചെയ്യും.
അങ്ങനെയാണാഗ്രഹമെങ്കിൽ...രാജകുമാരീ
വേണ്ട!
എന്റെ മകൻ.
എന്റെ മകനോടു പറയൂ...
അവന്റെ അച്ഛൻ മരിച്ച കൃത്യമായ സമയം അവനോടു പറയൂ.
-അതു അവനോടു പറയൂ.ഞാൻ... -ഇല്ല.
നിന്റെ പേരു പോലും അവനറിയാൻ പോകുന്നില്ല.
ഉണരൂ, എന്റെ മകളേ,
വരൂ,
അച്ഛാ.
ആ പിഞ്ചുകുഞ്ഞിന്റെ രക്തത്തിനു പകരം നീ നിന്റെ രക്തം തന്നെ ചിന്തി.
അതായിരുന്നു അവസാന പരീക്ഷണം, ഏറ്റവും പ്രധാനപ്പെട്ടതും.
അങ്ങ് ഈ പരീക്ഷണത്തിൽ, വിജയിച്ചു, രാജകുമാരീ
എന്റെ അരികിലേക്കു വരൂ,
അച്ഛന്റെ അരികിലായി ഇരിക്കൂ.
ഏറെകാലമായി അദ്ദേഹം നിന്നെ കാത്തിരിക്കുന്നു
അങ്ങനെ രാജകുമാരി തന്റെ അച്ഛന്റെ സാമ്രാജ്യത്തിലേക്കു തിരിച്ചെത്തിയതായും,
പ്രജകളുടെ അളവറ്റ സ്‌നേഹത്തിനു പാത്രമായി, നീതിനിഷ്ഠമായി നൂറ്റാണ്ടുകളോളം.
ഭരണം നടത്തിയതായും പറയപ്പെടുന്നു.
ഭൂമിയിൽ ജീവിച്ച കാലത്തിന്റെ ഓർമയ്ക്ക് ചെറിയ ചില അടയാളങ്ങൾ അവളിവിടെ അവശേഷിപ്പിച്ചു.
എവിടെ നോക്കണമെന്നറിയുന്നവര്ക്കു മാത്രം അതു കാണപ്പെടും.
മലയാള പരിഭാഷ-ഉമ്മര് ടി.കെ, വൈശാഖന് തമ്പി.
Join MSone https://www.facebook.com/groups/MSONEsubs/